text: Vindmølletransport sidder fast ved Esbjerg
  02 august 2016 kl. 04.30
  En vindmølletransport er natten til tirsdag kørt i grøften og spærrer for al trafik ved krydset Kjærgaardsvej og Gl. Darumvej mellem Gredstedbro og Esbjerg.
  Uheldet er sket på Gl. Darumvej lige efter, at vindmølletransporten ved 02-tiden i nat passerede krydset og Kjærgaardsvej og  Gl. Darumvej.
  Ved passagen er transporten kommet ud i grøften og har sat sig fast. Herved rev vindmølletårnet sig løs fra blokvognen og ligger nu på kørebanen.
  Tårnet skal nu løftes op og køres væk på en anden blokvogn.
  - Der skal bruges flere kraner, som først ventes at være fremme på uheldstedet i løbet af tirsdagen og derfor trækker   bjærgningen at række ud, så Gl. Darmvej først kan ventes åbnet igen onsdag morgen, siger vagtchef Ivan Gohr Jensen, Syd- og Sønderjyllands Politi, til TV SYD.
  Fastkørt vindmølletransport på Gl. Darumvej ved Tjæreborg sidder virkelig fast. Frigørelse forventes, at vare hele dagen. #politidk
  
  